Akmenių ežeras
Akmenių ežeras – ežeras Lazdijų rajone, 7 km į pietvakarius nuo Lazdijų, prie Lenkijos sienos, į rytus nuo kelio  135  Lazdijai–Akmeniai . Ilgis iš šiaurės vakarų į pietus – 2,52 km, didžiausias plotis 0,43 km. Altitudė 135,8 m. Ežeras rininis. Kranto linija labai vingiuota. Būdingi žemi, lėkšti, vietomis pelkėti krantai, daug kur apaugę medžiais. Aplinkui plyti pievos ir dirbami laukai. Įteka 7 upeliai, išteka Akmena (Alna) link Alnos ežero (Jezioro Hołny) Lenkijoje (Baltosios Ančios baseinas). Rytinėje pakrantėje yra Akmenių kaimas, šiaurvakarinėje – Janaslavo kaimas.